
                                      …………..   2022   nr.  ........

Tänava- ja turukaubanduse piirkondade, piirkonniti lubatud kaupade ja/või teenuste loetelu ja tänavakaubanduse müügipileti hinnakirja kehtestamine ning müügipileti taotluse vormi kinnitamine
1. Asjaolud ja menetluse käik

Narva Linnavolikogu 24.03.2022.a määrusega nr 7 kehtestati „Avalikult kasutataval maa-alal kaubanduse korraldamise nõudeid ja kord” (edaspidi Kord). Vastavalt Korrale on Narva Linnavalitsuse pädevuses järgmiste dokumentide kehtestamine või kinnitamine:

· tänava- ja turukaubanduse piirkonnad ja piirkonniti lubatud kaupade ja/või teenuste 
loetelud;

· linna ametiasutuse, ametiasutuse hallatav asutuse tegemise korral kaubanduse 
korraldajana tänavakaubanduse müügipileti hind;
· linna ametiasutuse, ametiasutuse hallatav asutuse tegemise korral kaubanduse korraldajana tänavakaubanduse müügipileti taotluse vorm.
2. Õiguslikud alused
2.1 Kohaliku omavalitsuse korralduse seaduse § 30 lõige 1 punkti 2 alusel lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.03.2022. a määruse nr 7 „Avalikult kasutataval maa-alal kaubanduse korraldamise nõudeid ja kord” § 1 lõike 2 alusel kehtestab tänava- ja turukaubanduse piirkonnad ja piirkonniti lubatud kaupade ja/või teenuste loetelu Narva Linnavalitsus korraldusega. Korra § 6 lõige 2 sätestab, et linna ametiasutuse või ametiasutuse hallatava asutuse tegutsemise korral kaubanduse korraldajana kehtestab müügipileti hinna Narva Linnavalitsus korraldusega. Korra § 7 lõike 1 alusel kinnitab linna ametiasutuse hallatava asutuse tegutsemise korral kaubanduse korraldajana tänavakaubanduse müügipileti taotluse vormi Narva Linnavalitsus. 
3. Otsus

3.1 Kehtestada tänava- ja turukaubanduse piirkonnad ja piirkonniti lubatud kaupade ja/või teenuste loetelud (lisa 1).
3.2 Kehtestada tänavakaubanduse müügipileti hinnakiri Narva linna ametiasutuse, ametiasutuse hallatava asutuse tegutsemise korral kaubanduse korraldajana (lisa 2).
3.3 Kinnitada tänavakaubanduse müügipileti taotluse vorm Narva linna ametiasutuse, ametiasutuse hallatav asutuse tegemise korral kaubanduse korraldajana (lisa 3).
4. Rakendussätted

4.1 Korraldus jõustub alates 01. maist 2022.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Katri Raik
Linnapea






Üllar Kaljuste








Linnasekretär
Lisa 1

Narva Linnavalitsus

... .. 2022 korraldus nr ...
Tänava- ja turukaubanduse piirkonnad ja piirkonniti lubatud kaupade ja/või teenuste loetelud

1. Käsimüük tänavakaubanduse korral (käest, käsikorvist, kandelaualt või muust müüja poolt kantavast või kaasaveetavast inventarist) on lubatud kogu linna territooriumil, arvestades punktis 1.1 ja 1.2 toodud piiranguid kaubagruppide lõikes.

1.1 Peetri platsil, Raekoja platsil, Stockholmi platsil on lubatud  tänavamüügiks järgnevad kaubagrupid:

a) suveniirid; 

b) postkaardid;

c) käsitöötooted;

d) lilled;

e) jäätis.

1.2 Rannapromenaadil (s.h Narva Sadama territoorium ja Linnuse tänav) on lubatud müügiks järgnevad kaubagrupid:

a) suveniirid; 

b) postkaardid;

c) käsitöötooted;

d) lilled;

e) toit.

2. Tänavakaubandus ajutiselt paigaldatud müügikohalt kõigi kaubandusgruppide osas, v.a. tööstuskaubad, on lubatud kogu linna territooriumil, arvestades punktis 3 toodud piiranguid. 

3. Tänavakaubandus ajutiselt paigaldatud müügikohalt ei ole lubatud järgnevatel tänavatel: 

3.1 Tallinna maantee.

3.2 Kreenholmi tänav (Tallinna mnt kuni P.Kerese tänavani).

3.3 Р.Kerese tn (Paul Kerese väljak / ringristmikult kuni Võidu tänavani).

3.4 A.Puškini tn (Vaksali tn kuni Hariduse tänavani).

3.5 Kangelaste pr (Tallinna mnt kuni Daumani tänavani).

4. Punktis 3 toodud piirangud ei rakendu kehtivate linnavara kasutamise lepingute olemasolu korral.

5. Tänavakaubandus ajutiselt paigaldatud müügikohalt tööstuskaupade osas ei ole lubatud kogu linna territooriumil.  

6. Turukaubandus on lubatud Linnavalitsuse kinnitatud turukaubanduse loas nimetatud kohas. Turukaubanduse korral on lubatud müüa toidu- ja tööstuskaupa. 

Lisa 2

Narva Linnavalitsus

... .. 2022 korraldus nr ...
Tänavakaubanduse müügipileti hinnakiri Narva linna ametiasutuse, ametiasutuse hallatava asutuse tegutsemise korral kaubanduse korraldajana

1. Müügipileti hind kuni 10 m2  müügikoha puhul:

1) ühe nädala müügipilet 5,00 eurot;

2) ühe kuu müügipilet 10,00 eurot;

3) kolme kuu müügipilet 25,00 eurot;

4) aasta müügipilet 85,00 eurot.

2. Juhul, kui müügikoha suurus on üle 10 m2, müügipileti hind arvutatakse proportsionaalselt müügikoha pinnaga ja lähtudes punktis 1 toodud hinnast.

3. Pensionärile, kes on Eesti rahvastikuregistri andmetel Narva linna elanik ja soovib müüa omakasvatatud aiasaadusi käsimüügi korras (käest, käsikorvist, kandelaualt või muust müüja poolt kantavast või kaasaveetavast inventarist) on müügipilet tasuta.

4. Müügipileti väljastamisel kauplemiseks linnale kuuluval maa-alal eraldi kasutuslepingu sõlmimist ei nõuta, müügipileti hinna tasumist võrdsustatakse linnavara (maa-ala) üüritasu tasumisega.

5. Linnavara kasutamise lepingu olemasolul selle sõlminud osapoolele müügipilet väljastatakse tasuta.

6. Müügipileti hind tasutakse enne müügipileti väljastamist kaardimaksega või sularahas Narva Turismiinfokeskuses (Peetri plats 3, esimesel korrusel) või ülekandega Narva Linna Arenduse ja Ökonoomika Ameti arvelduskontole.

Lisa 3

Narva Linnavalitsus

... .. 2022 korraldus nr ...   

Tänavakaubanduse müügipileti taotluse vorm Narva linna ametiasutuse, ametiasutuse hallatav asutuse tegemise korral kaubanduse korraldajana 

Taotleja nimi: __________________________________________________________________
(ettevõtja ärinimi või füüsilise isiku nimi)

Äriregistri- või isikukood:________________________________________________________

Aadress:______________________________________________________________________
Kontaktandmed: _______________________________________________________________

(telefon, e-posti aadress)
Palun väljastada tänavakaubanduse müügipilet:  
Müügikoha aadress: ____________________________________________________________

                       (asukoht, kus soovitakse kaubelda)

Kauplemisaeg: ________________________________________________________________

Kasutatava inventari kirjeldus: ____________________________________________________

_____________________________________________________________________________

_____________________________________________________________________________

Kaupade või teenuse loetelu, millega soovitakse kaubelda: _____________________________________________________________________________

_____________________________________________________________________________

_____________________________________________________________________________

Lisad (v.a. müügi korral käest, käsikorvist, kandelaualt või muust müüja poolt kantavast või kaasaveetavast inventarist):

· müügikoha joonised konstruktsioonide ja arhitektuurilise kujunduse kohta;

· müügikoha asendiplaan koos müügikoha mõõtmetega;
· müügikoha paigaldamise ajavahemik.

Olen tutvunud Narva Linnavolikogu 24.03.2022  määrusega  nr 7 „Avalikult kasutataval maa-alal kaubanduse korraldamise nõuded ja kord.“  ja tagan kauplejale kehtestatud kohustuste ja müügikohale kehtestatud  nõuete täitmise.  

Kohustun tasuma Narva Linnavalitsuse poolt  kehtestatud määras tasu müügipileti eest. 

Müügipilet väljastatakse taotlejale pärast taotluse kooskõlastamist Narva Linna Arhitektuuri- ja Linnaplaneerimise Ameti ning Linnamajandusametiga ja müügipileti eest tasumist.

............................................................     
             .................................................................... 

Taotluse esitamise kuupäev     
Taotleja või tema volitatud esindaja nimi ja  allkiri
Kaupleja kohustused:

· looma nõuetele vastavad tingimused kauba või teenuse müügiks ning tagama nende nõuete täitmise;

· tagama kaubale ja teenusele kehtestatud nõuete täitmise;

· tagama tõese ja nõuetele vastava teabe andmise müüdava kauba või teenuse kohta;

· tähistama müügikoha kaupleja ärinime ja teabega kauplemisaja kohta;

· müüma kaupa või osutama teenust vastavalt müügipiletis sätestatud tingimustele. 

· lunastama enne kauplemise alustamist müügipileti ja selle alles hoidma kuni kauplemise lõpuni. 

· paigaldama ajutiselt paigaldatud müügikoha juurde prügikasti(d) ja tagama nende õigeaegse tühjendamise ja prügiveo ning hoidma korras müügikoha ümbruse kauplemise ajal ja pärast kauplemise lõppu, koristama müügikoha ja selle ümbrus;

· järgima Narva linna heakorraeeskirja;
· müügiperioodi lõppemisel taastama tänavakaubanduse müügikoha paigaldamisele eelnenud olukorra.

Nõuded tänavakaubanduse müügikohale: 

· müügikoha paigaldamisel ei ole lubatud kasutada sõiduteid;

· müügikohta on lubatud paigaldada ainult kõvakattega pindadel;

· kauba paigutamine tänavakattele või haljasalale on keelatud;

· on keelatud letita müük kastidest, kottidest jmt;

· müügikoht sobib välimuselt ümbritsevasse keskkonda;

· müügikoht ja selle kliendid ei takista liiklust ega piira liiklejate nähtavust;

· müügikoha paigaldamisel jalg- ja kõnnitee vaba laius peab olema vähemalt 1,5 m; 

varikatuste, vihmavarjude jne alumise serva kõrgus - vähemalt 2,5 m; müügikoha tuleb eraldada  kergliikluseteedest, teedest ja autoparklast  füüsilise tõkkega (piire, poom, postid, telk  jne) 0,5 m kaugusel;

· müügikoht on müügivälisel ajal tänavalt või üldsusele avatud samalaadsest kohast 

eemaldatud või või võetud kasutusele piisavad meetmed müügikoha lõhkumise või omavolilise ümberpaigutamise vastu.
Taotleja esitab vormikohase taotluse koos vajalike lisadokumentidega Arenduse ja Ökonoomika Ametisse elektrooniliselt e-posti aadressile areng@narva.ee või paberkandjal aadressil Peetri plats 3-5, 20308 Narva. Taotlus ja taotlusele lisatud dokumendid peavad olema allakirjutatud taotleja seadusliku esindaja või volitatud esindaja poolt. 

Lisainfo:

Narva Linna Arenduse ja Öknoomika Amet

Ettevõtluse- ja tarbijakaitse teenistus
Tel 3599044, areng@narva.ee
